གྲོང་ཚོའི་ཕྱོགས་བསྡུས་ཞབས་ཞུ་ཁང་དུ་དོན་དག་སྒྲུབ་པར་ཡོང་མཁན་མང་ཚོགས་ཀྱིས་གྲངས་གཞིའི་ཆ་འཕྲིན་ཡོངས་བསྒྲགས་ལས་སྟེགས་སྤྱད་ནས་གྲོང་དོན་ཆ་འཕྲིན་ཤེས་རྟོགས་བྱེད་བཞིན་ཡོད་པ་རེད།ཞི་ཅིན་ཕིང་གིས་ཁོང་ཚོ་དང་སྤེལ་རེས་གནང་བ་དང་འབྲེལ་བརྙན་འཕྲིན་གྱི་བརྙན་ཤེལ་བརྒྱུད་ཆ་འཕྲིན་ཡོངས་བསྒྲགས་བྱེད་ཚུལ་ལ་གཟིགས་པ་དང་།གློག་ཀླད་བརྒྱུད་གྲོང་མིས་འབྲེལ་ཡོད་དོན་དག་འདྲི་རྩད་བྱེད་པའི་བརྒྱུད་རིམ་མཁྱེན་རྟོགས་གནང་བ་དང་འབྲེལ།ས་གནས་དེ་གའི་ལས་བྱེད་པས་ངེས་པར་དུ་གྲོང་དོན་ཡོངས་བསྒྲགས་དང་ཆ་འཕྲིན་ཞབས་ཞུའི་བྱ་བ་ལེགས་པར་བསྒྲུབས་ཏེ་གྲངས་གཞིར་བརྟེན་ནས་མང་ཚོགས་ཕར་འགྲོ་ཚུར་འོང་ཉུང་དུ་གཏོང་དགོས་པའི་བཀའ་མངགས་ནན་པོ་གནང་བ་རེད།གྲོང་ཚོའི་རིག་གནས་ཚོགས་ཁང་དུ་ཞི་ཅིན་ཕིང་གིས་གྲོང་མིའི་རོལ་དབྱངས་ཚོགས་པས་ཏང་གི་ཚོགས་ཆེན་བཅུ་དགུ་པའི་དགོངས་དོན་དྲིལ་བསྒྲགས་ཀྱི་སྨྱུག་རོལ་མགྱོགས་གཏམ་ལེ་ཚན་ནང་སྦྱོང་བྱེད་བཞིན་ཡོད་པས་ཁོང་ཚོར་ཡག་པོ་བརྩམས་འདུགཡག་པོ་འཁྲབ་སོང་ཞེས་བསྔགས་བརྗོད་གནང་བ་དང་འབྲེལ།གྲོང་མིའི་རིག་གནས་འཚོ་བ་ཕུན་སུམ་ཚོགས་སུ་གཏོང་ཆེད་ལེགས་སྐྱེས་མང་ཙམ་འབུལ་རྒྱུའི་ལྕག་སྐུལ་ཡང་གནང་བ་རེད།ཞི་ཅིན་ཕིང་གིས་གྲོང་གསེབ་ཀྱི་བསམ་པའི་དཔལ་ཡོན་གཏོད་རྒྱུ་ཧ་ཅང་གལ་ཆེན་པོ་རེད།དངོས་པོས་བསམ་པར་འགྱུར་ལྡོག་གཏོང་བ་དང་བསམ་པས་དངོས་པོར་འགྱུར་ལྡོག་གཏོང་བ་ནི་རྩོད་སྒྲུབ་རིག་པའི་ལྟ་བ་རེད།གྲོང་གསེབ་དར་རྒྱས་ཀྱི་འཐབ་ཇུས་ལག་ལེན་བསྟར་བར་དངོས་པོའི་དཔལ་ཡོན་དང་བསམ་པའི་དཔལ་ཡོན་གཉིས་ཀར་དམ་འཛིན་བྱེད་དགོས་པ་དང་།ལྷག་དོན་དུ་གྲོང་མིའི་བསམ་པའི་ཉམས་འགྱུར་གྱི་ཆུ་ཚད་མཐོ་རུ་གཏོང་རྒྱུར་དོ་སྣང་བྱེད་དགོས་ཞེས་མཛུབ་སྟོན་གནང་བ་རེད།